Legal Document

Category: 0

Text:
17. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ Αριθ. 75675/2200 της 19 Σεπτ./1 Οκτ. 1958 Περί καθορισμού λεπτομερειών εφαρμογής διατάξεων Νόμ. 3643/56. Έχοντες υπ’ όψιν: Τας διατάξεις του άρθρ. 5 παρ. 2 του Νόμ. 3643/1956 «περί αυξήσεως των τιμών λιγνίτου ενίων λιγνιτωρυχείων» καθ’ ο «πάσα λεπτομέρεια απαιτουμένη δια την εφαρμογήν του παρόντος καθορισθήσεται δια κοινών αποφάσεων των Υπουργών Εμπορίου και Βιομηχανίας», αποφασίζομεν: Σελ. 655 Λιγνίτης 13.Μ.θ.17 1.Το προϊόν της εν άρθρ. 1 του Νόμ. 3643/1956 προσαυξήσεως της τιμής πωλήσεως λιγνίτου διατίθεται, συμφώνως προς τας διατάξεις του άρθρ. 2 του αυτού Νόμου, παρ’ εκάστης επιχειρήσεως, κατόπιν αποφάσεως του Υπουργού Βιομηχανίας, εκ των ποσών άτινα η επιχείρησις αύτη έχει καταθέση επί ιδίω ονόματι, εις τον παρά τη Εθνική Τραπέζη της Ελλάδος Αθηνών ίδιον λογαριασμόν, υπό τον τίτλον «Λογαριασμός προσθέτου αυξήσεως της τιμής πωλήσεως λιγνίτου». 2.Δια τας κατά την παρ. 3 του άρθρ. 2, του αυτού Νόμ. 3643/1956 ενεργουμένας απαλλοτριώσεις υπέρ του Δημοσίου καθισταμένου κυρίου τούτου, η κατά τας διατάξεις του Ν.Δ. 1520/1942 «περί απαλλοτριώσεως ξένης ακινήτου ιδιοκτησίας, υπέρ των αναγκών της εκμεταλλεύσεως των μεταλλείων» διαδικασία, προς ολοκλήρωσιν της απαλλοτριώσεως (υποβολή αιτήσεως απαλλοτριώσεως, δημοσιεύσεις, κοινοποιήσεις, παραστάσεις ενώπιον Δικαστηρίων, κατάθεσις αποζημιώσεως δικαιούχων, κατάληψις απαλλοτριωθέντων κλπ.) θα γίνεται επισπεύσει και υπό της αιτούσης την απαλλοτρίωσιν επιχειρήσεως. 3.Η δια της ανωτέρω απαλλοτριώσεως απαιτηθησομένη δαπάνη δια την καταβολήν της δικαστικής καθοριζομένης προσωρινής ή οριστικής τιμής μονάδος, δια τους απαλλοτριωθέντας χώρους ή κατωκημένα κτίρια, θα καταβάλεται εις βάρος του ιδίου, της αιτούσης την απαλλοτρίωσιν επιχειρήσεως ως άνω ειδικού λογ/σμού, κατόπιν εγγράφου εντολής του Υπουργού Βιομηχανίας κατόπιν υποβολής ημίν της αποφάσεως του Δικαστηρίου, της καθοριζούσης την προσωρινήν ή οριστικήν τιμήν μονάδος απαλλοτρίωσιν. Η παρούσα δημοσιευθήτω δια της Εφημερίδος της Κυβερνήσεως. Σελ. 656 13.Μ.θ.17 Λιγνίτης